CELEX: C2005/171/09
Language: et
Date: 2005-07-09 00:00:00
Title: Euroopa Kohtu otsus (teine koda) 21. aprill 2005 kohtuasjas C-186/04 (Conseil d'État eelotsusetaotlus): Pierre Housieaux versus Délégués du conseil de la Région de Bruxelles-Capitale (Direktiiv 90/313/EMÜ — Vaba juurdepääs keskkonnaalasele teabele — Teabetaotlus — Põhjendamiskohustus teabetaotluse tagasilükkamise korral — Imperatiivne tähtaeg — Riigiasutuse vaikimine vastamistähtaja jooksul — Teabetaotluse vaikimisi tagasilükkamine — Põhiõigus tõhusale kohtulikule kaitsele)

9.7.2005   
            
            
               ET
            
            
               Euroopa Liidu Teataja
            
            
               C 171/5
            
         
      EUROOPA KOHTU OTSUS
   
   (teine koda)
   21. aprill 2005
   kohtuasjas C-186/04 (Conseil d'État eelotsusetaotlus): Pierre Housieaux versus Délégués du conseil de la Région de Bruxelles-Capitale (1)
   
   (Direktiiv 90/313/EMÜ - Vaba juurdepääs keskkonnaalasele teabele - Teabetaotlus - Põhjendamiskohustus teabetaotluse tagasilükkamise korral - Imperatiivne tähtaeg - Riigiasutuse vaikimine vastamistähtaja jooksul - Teabetaotluse vaikimisi tagasilükkamine - Põhiõigus tõhusale kohtulikule kaitsele)
   (2005/C 171/09)
   Kohtumenetluse keel: prantsuse
   Kohtuasjas C-186/04, mille esemeks on Euroopa Kohtule EÜ artikli 234 alusel Conseil d'État (Belgia) 1. aprilli 2004. aasta otsusega esitatud eelotsusetaotlus, mis saabus Euroopa Kohtusse 22. aprillil 2004, menetluses Pierre Housieaux v. Délégués du conseil de la Région de Bruxelles-Capitale, Société de développement régional de Bruxelles (SDRB), Batipont Immobilier SA (BPI), Immomills Louis de Waele Development SA (ILDWD) juuresolekul, tegi Euroopa Kohus (teine koda), koosseisus: koja esimees C. W. A. Timmermans ja kohtunikud R. Silva de Lapuerta, P. Kūris, G. Arestis ja J. Klučka (ettekandja); kohtujurist J. Kokott, kohtusekretär R. Grass, 21. aprillil 2005 otsuse, mille resolutiivosa on järgmine:
   
               1.
            
            
               Nõukogu 7. juuni 1990. aasta direktiivi 90/313/EMÜ, mis käsitleb vaba juurdepääsu keskkonnateabele, artikli 3 lõikes 4 ette nähtud kahekuuline tähtaeg on imperatiivne tähtaeg.
            
         
               2.
            
            
               Direktiivi 90/313 artiklis 4 nimetatud otsus, mille halduslikku või kohtulikku läbivaatamist võib teabetaotluse esitaja taotleda, on kahekuulise tähtaja kestel selle taotluse lahendamiseks pädeva riigiasutuse vaikimisest tulenev tagasilükkav vaikimisi otsus.
            
         
               3.
            
            
               Direktiivi 90/313 artikli 3 lõikega 4, koostoimes sama direktiivi artikliga 4 ei ole põhikohtuasjalaadsete olukordade puhul vastuolus need siseriiklikud õigusnormid, mis tõhusa kohtuliku kaitse eesmärki järgides käsitlevad kahekuulise tähtaja kestel riigiasutuse vaikimist kui tagasilükkavat vaikimisi otsust, mille halduslikku või kohtulikku läbivaatamist võib siseriikliku õiguskorra kohaselt taotleda. Osutatud artikli 3 lõikega 4 on siiski vastuolus see, et niisuguse otsusega ei kaasne põhjendused kahekuulise tähtaja lõppemisel. Neil asjaoludel tuleb tagasilükkavat vaikimisi otsust pidada õigusvastaseks.
            
         
      (1)  ELT C 156, 12.6.2004.